### | | | | --- | --- | | | | | --- | | **Teknik- og Miljøudvalget** 7. december 2017 Sagsnr. 710-2014-22938 Dok.nr. 710-2017-206268 Sagsbehandler DPHWSO | | 81.                 Endelig godkendelse af Hinnerup midtbyplan - Åbent

###

|  |  |
| --- | --- |
| Tidl. politisk behandling | BY, 24.06.14, pkt. 129 og BY, 29.03.16, pkt. 53, BY 24.01.17, pkt. 6, BY 27.06.17 pkt. 88 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage endelig stilling til ”Forslag
til Hinnerup midtbyplan”. Hinnerup midtbyplan har til formål at fastlægge
retninger og det overordnede indhold i den efterfølgende planlægning for
[adresse]. De endelige bestemmelser og rammer for midtbyens delområder
fastlægges i Kommuneplan 2017-29 og i den konkrete lokalplanlægning.

Midtbyplanen er en ikke-lovbunden plantype, som ikke i sig
selv har retsvirkning for ejere og brugere inden for området. Planen er et
internt redskab for kommunen til at formidle de overordnede tanker og visioner
for områdets udvikling.

Forslag til Hinnerup midtbyplan har været fremlagt i
offentlig høring i perioden 30. juni til 10. september 2017. Forslag til
Hinnerup midtbyplan er vedlagt.

Der er i høringsperioden indkommet 17 høringssvar. Høringssvarene
er kort resumeret i vedlagte bilag sammen med Teknik og Kulturs kommentarer og
indstilling. Den fulde ordlyd af høringssvarene er også vedlagt.

Det emne, der har vakt størst interesse i debatten, er de
fremtidige bygningshøjder og planforslagets mulighed for at opføre et højhus.
Høringssvarene kommenterer desuden emnerne grønne området, cykelstier,
stiforbindelser, letbane, parkering, bevaring og kulturmiljøer, torve og
pladser, realisering og området vest for midtbyen mellem skoven og banen.

**VURDERING**

Teknik og Kultur anbefaler på baggrund af høringssvarene,
at følgende ændringer indarbejdes i den endelige udgave af Hinnerup midtbyplan.

1. At forbindelsen mellem Klara Petersen og [adresse] medtages på side 38
i midtbyplanen, se kortbilag.

2. At Brogården medtages på side 38 som en bygning med historisk værdi.

3. At Brogården vises på situationsplanerne i midtbyplanen som eksisterende
bygning, jf. vedlagte situationsplan.

**ØKONOMI**

Der er ikke direkte økonomiske konsekvenser for [adresse]
Kommune forbundet med vedtagelsen af ”Hinnerup midtbyplan”, men midtbyplanens
senere udmøntning i kommuneplanrammer og lokalplaner vil åbne mulighed for
privat og offentlig bygge- og anlægsaktivitet, og det må forventes, at dette vil
kræve Favrskov Kommunes økonomiske engagement.

**INDDRAGELSE**

I foråret 2016 fremlagde Byrådet et debatoplæg om Hinnerup
midtby i offentlig høring. I forbindelse med høringen blev der 17. april 2016
afholdt byværksted på [adresse] og derefter borgermøde 10. maj 2016 i
Benny Eriksen.

På baggrund af debatoplægget og høringen i den forbindelse
blev forslaget til Hinnerup midtbyplan udarbejdet og fremlagt i otte ugers
offentlig høring i perioden 30. juni til 10. september 2017. I forbindelse med
denne høring blev der afholdt et borgermøde på [adresse]
Kulturhus 31. august 2017.

**INDSTILLING**

Direktøren for Teknik og Kultur indstiller til Byrådet:

1. At forslag til ”Hinnerup midtbyplan” vedtages
endeligt med ovennævnte ændringer.

**BESLUTNING**

**Bilag**

|  |  |
| --- | --- |
| Forslag til Hinnerup midtbyplan, juni 2017 | 710-2017-138273 |
| Samlede høringssvar vedr. [adresse] | 710-2017-231288 |
| Vurdering af høringssvar vedr. forslag til Hinnerup midtbyplan | 710-2017-206249 |
| Kort med forbindelser | 710-2017-256483 |
| Situationsplan med Brogården | 710-2017-256486 |